РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  31

от заседание на Комисия ”Професионална квалификация, информационни технологии и статистика” на ВСС,
проведено на 30.07.2013 г.

Днес, 30.07.2013 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
     ЧЛЕНОВЕ:	Даниела Костова
					Елка Атанасова
					Юлия Ковачева

Отсъства: Мария Кузманова – зам.-председател на КПКИТС, Галина Карагьозова, Михаил Кожарев

На заседанието присъстваха експертните сътрудници към комисията: Мая Атанасова - старши експерт-юрисконсулт дирекция „Правна” и Мирослава Чирпъкова – системен администратор.

1. ОТНОСНО: Искане от председателя на Районен съд гр. Благоевград да се разреши вътрешна компенсирана промяна по бюджетната сметка на съда и се закупят оперативна /RAM/ памет и принтер.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1.	Не възразява неусвоените средства да бъдат използвани за закупуване на оперативна /RAM/ памет и принтер в Районен съд гр. Благоевград.
1.2.	Изпраща писмото от председателя на Районен съд гр. Благоевград на комисия „Бюджет и финанси”, по компетентност.

2. ОТНОСНО: Извлечение от протокол № 31/23.07.2013 г. от заседанието на комисия „Бюджет и финанси” относно искане от председателя на Районен съд гр. Севлиево за закупуване на три броя принтери и два броя персонални UPS.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Искането от председателя на Районен съд гр. Севлиево за закупуване на три броя принтери и два броя персонални UPS, е основателно.
2.2. Връща писмото от председателя на Районен съд гр. Севлиево на комисия„Бюджет и финанси”, по компетентност.
2.3. Да се напомни на административните ръководители на всички съдилища за решението на комисията по протокол № 45/24.11.2010 г., исканията за компютърна техника задължително да бъдат придружени с пълна справка, изготвена от системния администратор, в която да се посочват:
		- параметрите на съществуващата  техника; 
		- кога и от къде е получена; 
		- в какво се изразява нейното „остаряване";
		- за какви цели е предназначена новата техника. 
2.4. Във връзка с предстоящи проверки на място на компютърната и периферна техника във всички ОСВ и ИВСС,  административните ръководители да подготвят и изпратят във ВСС дирекция „Информационни системи” и на e-mail it@vss.juctice.bg в срок до 15.09.2013 г. пълна справка за наличната компютърна и периферна техника,  в която да се посочват:
		- параметрите на съществуващата налична техника; 
		- кога и от къде е получена; 
		- за какви цели / от кой / се използва,
		- състояние на техниката,
		- в какво се изразява нейното „остаряване";
- забележки/други данни.

3. ОТНОСНО:  Писмо от председателя на Софийски окръжен съд относно спешното въвеждане на информация по фирмени дела.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Да се изготви проект на отговор до председателя на Софийски окръжен съд, за следващото заседание на комисията на 10.09.2013 г.

4. ОТНОСНО: Писмо от Държавна агенция „Архиви” относно Проект на Стратегическа рамка на Оперативна програма „Добро управление” 2014-2020 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Дава положително становище и подкрепя предложението за включване в Проекта на Стратегическа рамка на универсален архивиращ модул.

5. ОТНОСНО: Извлечение от протокол № 27/24.07.2013 г. от извънредно заседание на комисия „Публична комуникация” относно постъпили становища в комуникационната форма за контакт с ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Предлага да се проведе съвместно заседание с комисия „Публична комуникация” за обсъждане целесъобразността на съществуването на комуникационната форма за контакт с ВСС.

6. ОТНОСНО: Писмо от председателя на Окръжен съд гр. Хасково с приложена заповед за създадената организация за работа с фирмените дела и предприетите мерки за въвеждане на информация по същите, в деловодната програма „САС” на „Информационно обслужване” АД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение писмото от председателя на Окръжен съд гр. Хасково.
6.2. Да се изпрати писмо до председателя на Окръжен съд гр. Хасково за изказване на благодарност относно предприетите действия свързани с организацията за работа с фирмени дела.

7. ОТНОСНО: Писмо от Главния секретар на Министерство на правосъдието във връзка с писмо на председателя на Окръжен съд гр. Благоевград /получено във ВСС/ относно съставът на комисията, която трябва да утвърди списъците на специалистите, предложени за вещи лица.

ОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема за сведение писмото от Главния секретар на Министерство на правосъдието.

8. ОТНОСНО: Извлечение от протокол № 34/22.07.2013 г. от заседанието на Комисия по правни въпроси относно проведена среща на Междуведомствената работна група за обсъждане на евентуални промени на нормативната уредба, касаеща участието на граждански специалисти в мисии и операции на НАТО и Европейския съюз.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Подкрепя становището на Министерство на финансите уредбата да бъде направена по модела на чл. 81в от Закона за държавния служител относно изпълняване на длъжност в институция на ЕС, като се направят промени не само в Наредбата, но и в Закона за държавния служител, Закона за съдебната власт  и Кодекса на труда.

9. ОТНОСНО: Писмо от председателя на Окръжен съд гр. Стара Загора относно създадената организация за работа с фирмените дела

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Приема за сведение писмото от председателя на Окръжен съд гр. Стара Загора.
9.2. Да се изпрати писмо до председателя на Окръжен съд гр. Стара Загора за изказване на благодарност относно предприетите действия свързани с организацията за работа с фирмени дела.

ПРЕДСЕДАТЕЛ
НА КОМИСИЯТА: /п/

РУМЕН ГЕОРГИЕВ